Старшыня Вішнявецкага сельвыканкама Ніна Гурыновіч, абапіраючыся на матэрыялы пасяджэнняў грамадскага пункта аховы парадку, неаднаразовыя камісійныя наведванні сем’яў, пацвердзіла, што пазіцыя ў асобных сем’яў сапраўды спажывецкая – маўляў, усе ім нешта павінны. На пасяджэнні быў прыведзены крайне негатыўны выпадак, калі адной са шматдзетных сем’яў была ўстаноўлена за дзяржаўны кошт сістэма апавяшчэння аб пажары з вывадам сігналу на фасад дома, а яны самастойна яе дэманціравалі. За самаўпраўства будуць разлічвацца са сваіх даходаў — такім быў канчатковы вердыкт.